Creator complex și original, Juan Rulfo a îngemănat arta naratorului și poetului cu aceea a fotografului, bunăoară în componența perspectivei și a discursului artistic literar, pentru a dezvălui, în mod subtil și insolit, realități ale existenței, mentalității și destinului uman pe care le considera specifice Mexicului, „milenara sa cultură și sărăcia ... din toate timpurile“, în condițiile coexistenței celor 53 de grupuri etnice cu limbi, obiceiuri și culturi diferite, „al căror aport pluricultural face parte din această țară“.